[image: image1.jpg]



РЕПУБЛИКА СРБИЈА
Општина Горњи Милановац

Општинска управа

Канцеларија за заштиту животне средине

Број: 4-08-501-146/2026

Горњи Милановац
На основу члана 88. став 1. Закона o управљању отпадом (“Сл. гласник РС“ бр. 109/2025), Општинска управа општине Горњи Милановац, Канцеларија за заштиту животне средине:

објављује
   ОБАВЕШТЕЊЕ
О ДОНЕТОМ РЕШЕЊУ О ИЗДАВАЊУ ДОЗВОЛЕ ЗА УПРАВЉАЊЕ НЕОПАСНИМ ОТПАДОМ

Општинска управа општине Горњи Милановац, Канцеларија за заштиту животне средине, обавештава вас да је на захтев оператера „RVD METAL“ д.о.о. Горњи Милановац, Рудничка број 4, 32300 Горњи Милановац, издато решење о издавању дозволе регистарског броја 024, за складиштење и третман неопасног отпада, у постројењу на катастарској парцели број 30691/4, КО Горњи Милановац, број 4-08-501-146/2026 од 28.07.2026. године.
Донетим решењем утврђени су услови за рад постројења, односно обавезе оператера да при обављању наведене делатности примени утврђене мере заштите, важеће техничке нормативе и стандарде за коришћење и одржавање постројења, у складу са усвојеним Радним планом постројења и законом.
Заинтересована јавност може извршити увид у издату Дозволу сваког радног дана у просторијама Канцеларије за заштиту животне средине, у Ул. Тихомира Матијевића бр. 4, у периоду од дана оглашавања па до истека рока од 15 дана, од 12 до 15 часова или на званичном сајту општине Горњи Милановац и изјавити жалбу на донето решење у року од 15 дана од дана објављивања овог обавештења.
